
A római pyxisek gyakorlati felhasználása és szimbolikus jelentősége

Kulcsszavak: pyxis; tégely; tipológia,
A pyxisek, az illatszerek, festékek és ékszerek tárolására szolgáló kis tégelyek, már a Kr. e. nyolcadik század óta léteznek. A tárgyforma ezidő alatt jelentős változáson ment keresztül, azonban a funkció azonos maradt. A Kr. u. első és negyedik század között Pannoniában és a Duna menti provinciákban is elterjedt, valamint a barbaricumba is eljutott használatának szokása. Két tipológiája – Béal-Feugére, Deschler-Erb – és három jelentősebb gyűjtése készült, mely magába foglalja a különböző anyagokból készített és a barbaricumból származó darabokat is. Azonban az újonnan előkerülő és a raktárakban újra felfedezett tárgyak szükségessé teszik a tárgycsoport részletesebb feldolgozását. Ennek első lépése a szakirodalomból jelenleg ismert pyxisek vizsgálata, lehetséges értelmezésük megfogalmazása.



